Vi går lidt i dybden på denne generations grafikkort.

Vi har også samlet en lille liste over forskellige begreber, hvis man skulle være usikker på, hvad de forskellige betyder. Pascal-kortene 1080 og 1070 kører alle på samme arkitektur, “GP104”, og har 7.2 milliarder transistorer. 1060 har fået plads på det mindre chipsæt “GP106” og har 4.4 milliarder transistorer. De er alle fremstillet ved brug af TSMCs proces kaldt FinFET 16nm.

Kortene understøtter HDR og DRM, som gør streaming og optagelse af eksempelvis spil lettere.

Siden både 1080 og 1070 er baseret på GP104 er der ingen forskell i kortenes design eller arkitektur, mens 1060 er baseret på GP106 og har derfor halvdelen af den grafiske logik af sine storebrødre.

Et af hovedpunkterne til Nvidias nyeste generation er noget, de kalder Simultaneous Multi-projection. Et nyt system designet til at drage nytte af en række scenarier. Alt fra VR til flerskærmsløsninger og 3D-rendering. Systemet sammenfatter geometrisk belastning og imiterer skærmens og linsens kurve så grafikkortets processor ikke gengiver unødvendige pixels. På den måde bliver kortets belastning langt mere effektiv.

Hovedforskellen på 1080 og 1070/1060 er hukommelsesmodulet. 1080 benytter det nyehukommelsesmodul GDDR5X, hvor 1070 og 1060 bruger det traditionelle modul GDDR5. GDDR5X giver os en ny og forbedret måde at flytte 0 og 1 indenfor dens arkitektur. Kort fortalt, GDDR5X fordobler den teoretiske båndbreddehastighed mod GDDR5.

Det nye hukommelsesmodul i GTX1080 gør det en tredjedel hurtigere end GTX1070 og andre GDDR5-kort. Noget som betyder at 1080 vil yde bedre når programmer kræver mere af grafikkortets hukommelse. Hvis man eksempelvis vil køre to 4K-skærme og lade kortet gå på maxindstilling vil dets GDDR5X-hukommelse tackle den ekstra belastning hvor et GTX1070 vil lide i form af lavere FPS. GTX1080 har desuden højere kerne- og boosthastighed, hvilket resulterer i bedre generel FPS. Ser man videre på specifikationerne til kortene er det givet, at GTX1080 vil være brugerens bedste valg hvis man vil ind i den virtuelle virkelighed (VR).

Når man husker at topkortet til Nvidia fra forrige generation, Titan X, havde 6,1 teraflops, bør man lade sig imponere af 1070 med sine 6,5 teraflops. Kortet kører samme opbygning og arkitektur som 1080, dog noget nedgraderet. GTX1070 er det kort som giver mest ydelse for pengene, lige som tidligere generationer. Det er midrangekortet og har en betydeligt bedre specifikation end lillebroren 1060.

GTX1060 fordobler ydelsen når man sammenligner det mod dens naturlige erstatningspunkt, GTX960. 1060 kan bedre sammenlignes med forrige generations topkort GTX980, noget som er imponerende i sig selv. Dette viser hvor meget den nye fabrikproces har at sige – hvor man er gået ned fra 28nm til 16nm. 1060 stikker ud som noget af det bedste inden for budgetydelse i det vi kan vælge mellem på markedet i dag, men holder sig der, da der ikke er understøttet SLI her.